Diari Oficial de la Generalitat Valenciana


Sumari del DOGV 6260, del 05-05-2010 (2010/4966)

RESOLUCIÓ de 17 de març de 2010, de la Direcció General d'Indústria i Innovació de la Conselleria d'Indústria, Comerç i Innovació, per la qual s'autoritza l'empresa Asistencia Técnica Gregal, SL, per a actuar com a organisme de control.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6260

Data del DOGV
:   05-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4966


Data del document
:   17-03-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 17 de març de 2010, de la Direcció General d'Indústria i Innovació de la Conselleria d'Indústria, Comerç i Innovació, per la qual s'autoritza l'empresa Asistencia Técnica Gregal, SL, per a actuar com a organisme de control. [2010/4966]  
Vista la sol·licitud presentada pel representant legal de la mercantil Asistencia Técnica Gregal, SL, CIF E87304861 i domicili social al c/ Osca, 6, 1r, 1ª, CP 46404 València, per a l'autorització com a organisme de control en l'àmbit reglamentari d'aparells elevadors: ascensors.  
Vista la Llei d'Indústria 21/1992, de 16 de juliol.  
Vist el Reial Decret 2200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial.   
Vist el certificat d'acreditació número OC-I/124, de data 31 de juliol de 2009, atorgat per l'Entitat Nacional d'Acreditació a favor de la mercantil Asistencia Técnica Gregal, SL, després de l'avaluació efectuada segons el document PE-ENAC-OC/01 annex I, que acredita que complix els requisits establits en l'article 42 del Reial Decret 2.200/1995, per a la realització de les activitats denominades "Instal·lacions, Aparells elevadors: ascensors", "Tipus d'avaluació: inspeccions periòdiques", segons els documents reglamentaris i les especificacions tècniques recollits en l'annex tècnic, revisió 1, que acompanya el dit certificat.  
Vist que l'empresa ha presentat la documentació exigida en el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial, i en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOGV núm. 3965, de 23 de març de 2001), i en l'Ordre de 22 de juny de 2001, de la Conselleria d'Indústria i Comerç, per la qual desplega el Decret 54/2001 (DOGV núm. 4068, de 21 d'agost de 2001).  
Vist que en la documentació presentada s'acredita que l'empresa complix les exigències generals establides en el Reial Decret 2.200/1995, per a la seua actuació en els àmbits reglamentaris per als quals se sol·licita autorització com a organisme de control.   
En virtut de les facultats atorgades en el Decret 205/2009, de 13 de novembre, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació (Diari Oficial de la Comunitat Valenciana núm. 6146/17.11.2009), esta Direcció General d'Indústria i Innovació, resolc:  
Primer  
Autoritzar l'empresa Asistencia Técnica Gregal, SL, per a actuar com a organisme de control en l'àmbit reglamentari d'inspeccions periòdiques en aparells elevadors: ascensors, limitant la present autorització a les actuacions reglamentàries definides en l'abast normatiu especificat en el certificat d'acreditació número OC-I/124 i el seu annex tècnic, revisió 1, de data 31 de juliol de 2009, emés per l'Entitat Nacional d'Acreditació.  
Segon   
La mercantil Asistencia Técnica Gregal, SL, queda autoritzada per a actuar en l'àmbit reglamentari i amb les limitacions expressades en el punt primer en tot el territori nacional. En qualsevol cas, per a actuar en qualsevol altra comunitat autònoma haurà d'ajustar les seues actuacions al que s'ha especificat en la Llei d'Indústria 21/1992, de 16 de juliol, i en el Reial Decret 2.200/1995, de 28 de desembre. Addicionalment i per a l'actuació en el camp reglamentari autoritzat dins de l'àmbit territorial de la Comunitat Valenciana, esta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i en l'Ordre de 22 de juny de 2001, de la Conselleria d'Indústria i Comerç, per la qual es desplega el Decret 54/2001, o els que puguen ser establits per la Conselleria d'Indústria, Comerç i Innovació d'esta comunitat autònoma.  
Tercer  
Qualsevol variació de les condicions o requisits acreditats que serviren de base per a dictar la present resolució hauran de comunicar-se l'endemà de produir-se a este òrgan directiu.   
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Indústria, Comerç i Innovació en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de març de 2010.- La directora general d'Indústria i Innovació: Julia Climent Monzó.